Nastya Kamenskix

**Nastya Kamenskix**, əsl adı **Anastasiya Alekseyevna Kamenskix** (; ) — Ukrayna pop və R&B müğənnisi, aktrisa, televiziya şəxsiyyəti və iş qadını. O, Ukraynanın "X-Factor" vokal şousu və "Ölkənin səsi" şousunda çıxış edərək populyarlıq əldə etmişdir. Kamenskix 2017-ci ildən **NK** təxəllüsü ilə çıxış edir.

## Həyatı
Anastasiya Alekseyevna Kamenskix 4 may 1987-ci ildə SSRİ respublikalarından olan Ukrayna SSR-nin Kiyev şəhərində anadan olmuşdur. Onun anası Lidiya Petrovna Kamenskix 6 noyabr 1955-ci ildə anadan olmuş, Q. Q. Veryovka adına Milli Akademik Xalq Xorunun müğənnisi kimi çıxış etmişdir. Atası Aleksey İosifoviç Jmur (16 may 1939 – 25 yanvar 2021) gəncliyində "*Dinamo*" voleybol komandasının kapitanı olmuş, daha sonra Q. Q. Veryovka xorunun konsert direktoru kimi çalışmışdır. Kamenskixin xaç anası Qriqori Veryovka adına xorun müğənnisi, Ukraynanın xalq artisti Alla Kudlay idi.

Anastasiya Kamenskix Beş yaşında mübadilə proqramı ilə Fransaya getmiş və orada iki ay qalmışdır. O, altı yaşında eyni proqram əsasında İtaliyaya getmiş, orada dil öyrənmiş və yeddi il İtaliyada yaşadıqdan sonra lokal məktəbə getmişdir. Anastasiya Kamenskix Kiyevdə Peçersk gimnaziyasında oxumuşdur. O, 15 yaşında musiqi məktəbini fortepiano üzrə bitirmişdir. Kamenskix səkkiz il peşəkar rəqqas kimi fəaliyyət göstərmişdir. O, məktəbdən sonra Ukraynada ABŞ-nin Viskonsin Beynəlxalq Universitetinin Xarici İqtisadi Fəaliyyət fakültəsinə daxil olmuşdur. Kamenskix burada ingilis dilində təhsil almışdır.

## Musiqi karyerası

Anastasiya Kamenskixin karyerası 2004-cü ildə Qara Dəniz Oyunları festivalında çıxış etməsi ilə başlamışdır. O, burada mükafatlar və festivalın Qran Prisini qazanmışdır. Kamenskix bir il sonra Londonda səhnədə "İlin kəşfi" nominasiyasında UBN mükafatlarına layiq görülmüşdür. O, 2006-cı ildə Aleksey Potapenko ilə birlikdə "*[[Potap və Nastya]]*" duetini qurmuşdur. 2008-ci ildə onların "*Cütlük deyil*" debüt albomları çıxmışdır. 2017-ci ildə Kamenskix "Mozgi" ilə əməkdaşlığı dayandırmış, "NICE2CU" şirkətini yaratmış və "NK" solo layihəsini işə salmışdır.

Anastasiya Kamenskix 2017-ci ildə "*#Bumənimgecəmdir*" adlı debüt solo videosunu yayımlamışdır. O, elə həmin il Milad albomu və "*Xmas with NK*" televiziya şousunu buraxmışdır. "NK"nin 10 trekdən ibarət debüt solo albomu "*No comments*"in buraxılışı eyni anda 3 dildə baş tutmuşdur. Müəllifin ukrayndilli "*Trimay*" treki "Ən yaxşı pop hit" mükafatına layiq görülmüş, bir ilə yaxın Ukrayna hit-paradlarının başında qalmışdır. Bu həmçinin, İtaliyanın "RAI RADIO" radiosunun dalğalarında səslənən ilk Ukrayna treki olmuşdur.

Kamenskix iki dəfə "M1" Musiqi Mükafatlarına görə ilin müğənnisi kimi tanınmış, "Obitsyayu" treki üçün "Ukrayna Rus Radiosu" radiostansiyası ilə birlikdə ən yaxşı video və "Çervona ruta" mükafatını qazanmışdır. O, "Cosmopolitan Awards 2018"ə görə "İlin müğənnisi" adına layiq görülmüş, "TRK Ukrayna"ya görə 2017-ci ilin nyusmeykeri və beynəlxalq ulduzu, 2020-ci ildə "YUNA" mükafatına görə Ən yaxşı ifaçı kateqoriyalarında mükafat qazanmışdır.

Kamenskix 2017-ci ildən "STB" kanalında "*X-Factor*" vokal şousunun hakimi və mentorudur. 2018-ci ildə mentoru Kamenskix olan "*ZBSband*" komandası şounun 9-cu mövsümündə qalib gəlmiş və Ukrayna "*X-Factor*"unda qalib gələn ilk qrup olmuşdur. Kamenskix 2020-ci ildə "*Ölkənin səsi*" vokal şousunun məşqçisi kürsüsünə oturmuşdur. O, layihə tarixində ilk dəfə prodüserlər özləri və PTP komandası üçün qaydaları dəyişdirmiş və iştirakçılara duet yaratmağa icazə vermişdir.

### Latın Amerikasında uğuru
Kamenskixin valideynləri bir müddət Meksikada yaşamışdır. Onun sevimli mahnısı Meksika xalq mahnısı olan "*Cucurucu, paloma*" olmuşdur.

2018-ci ilin sentyabrında Kamenskix ilk ingilis-ispandilli treki olan "*Peligroso*"nu təqdim etmişdir. Mahnı "Billboard Music Chart"a daxil olmuş, burada iki ay qalmışdır. Trek "Telemundo"da səhər verilişi olan "*¡Despierta América!, Total Acceso and Noticias*"da nümayiş edilmişdir. O, reggeton ifaçısı "De La Ghetto" ilə "*Peligroso*" trekinin birgə remiksini buraxmışdır.

Kamenskix elə həmin il "*Elefante*" mahnısını buraxmış və ona klip çəkdirmişdir. O, Meksikanın "Cuídate de la Cámara" moda nümayişində rol almışdır. Trek tezliklə nüfuzlu "Shazam Global" dünya çartına düşmüşdür. Mahnı həmçinin, "TikTok" sosial şəbəkəsində 2 milyondan çox kreativ video çəkərək Ukrayna pop divasının mahnısına meydan oxuyan Latın Amerikasının ən yaxşı bloqçuları arasında populyarlıq qazanmışdır. Trek həmçinin Latın Amerikası "TikTok"unda, "Viral" və "Puro Flow" pleylistlərinin əsas səhifəsinə çevrilmişdir.

Kamenskix 2020-ci ilin əvvəlində reggeton ifaçısı "Jacob Forever" və "Jessy Frank" ilə birlikdə "*Miami*" trekini buraxmışdır. O, 14 fevralda İspaniya rəssamı Xuan Maqan ilə əməkdaşlıq çərçivəsində "*Lollipop*" treki üçün çəkilmiş videonu təqdim etmişdir. Kamenskix 2020-ci ilin yayında "*A Huevo*" treki üçün videonun buraxıldığını elan etmişdir. Trekin premyerası 4 sentyabrda baş tutmuşdur. O, 18 sentyabrda ispandilli "*Ecléctica*" albomunu təqdim etmişdir.

## Digər fəaliyyətlər

20 may 2015-ci ildə Kamenskix "NKblog" kanalını yaratmışdır. "NKblog"un davamı "Instagram" hesabı olmuşdur. O, qlobal "COVID-19" pandemiyası ilə əlaqədar karantin zamanı "Instagram"da canlı olaraq idman məşqi silsiləsi keçirmişdir. Kamenskix "YouTube"da video təlimləri ilə layihə hazırlayıb işə salmışdır.

Kamenskix 2017-ci ildən "Charity Weekend"in daimi iştirakçısıdır. Kampaniyadan toplanan vəsait Ukrayna Milli Tibb Elmləri Akademiyasının Travmatologiya və Ortopediya İnstitutuna göndərilir. O, 2017-ci ildə "Jiznelyub" xeyriyyə fondunu da dəstəkləməyə başlamışdır. Kamenskix 2020-ci ildə BMT Uşaq Fondu və Rəqəmsal İnkişaf Nazirliyinin birgə layihəsinə qoşulmuşdur. O, kiberbullinqi necə tanımaq və onu dayandırmaq barədə ictimaiyyətdə aydınlıq yaratmaq məqsədini daşıyan və yeniyetmələr üçün maarifləndirici serialda rol almışdır. Kamenskix 2020-ci ilin avqust ayında Tabletoçki Fondunun illik "Çiçək əvəzinə xeyriyyə" kampaniyasına qoşulmuşdur.

## Diskoqrafiya

### Studiya albomları

#### Potap və Nastya qrupunun bir hissəsi kimi

* 2008 — «Не пара»
* 2009 — «Не люби мне мозги»
* 2013 — «Всё пучком»
* 2015 — «Щит и Мяч»

#### Solo albomlar

* 2018 — *No Komments*
* 2021 — «Красное вино»

#### Mini-albomlar

* 2017 — *Xmas with NK*
* 2020 — *[[:ru:Ecléctica|Ecléctica]]*

### Sinqllar

#### Potap və Nastya qrupunun bir hissəsi kimi

* Без любви (2006)
* Непара (2007)
* Крепкие орешки (2007)
* На раЁне (2008)
* Почему (2008)
* Не люби мне мозги (2009)
* Внатуре (2009)
* Разгуляй (2009)
* Новый год (2009)
* Край ми э ривер (2010)
* Чумачечая весна (2011)
* Выкрутасы (2011)
* Мы отменяем К. С. (2011)
* Если вдруг (2011)
* Прилелето (2012)
* Улелето (2012)
* Любовь со скидкой (2012)
* РуРуРу (2013)
* Вместе (2013)
* Всё пучком (2013)
* Уди Уди (2014)
* Бумдиггибай (2015)
* Стиль собачки (2015)
* Умамы (2016)
* Я……Я (2017)

#### Solo

## Filmoqrafiya

* 2009 — Красная шапочка — Qırmızı papaq.
* 2013 — «1+1 дома» — kameo.
* 2014 — «Алиса в стране чудес» — Ana Afanasiya; siçan Sonya.
* 2014 — «7-ой гном» — Yaycıq.
* 2014 — «Бабай» — Küpəgirən qadın.
* 2018 — «Татко гусак» — Çi adlı ördək.
* 2019 — «Хостел» — kameo.

## Televerilişlər

* 2008—2009 — «Караоке против Народа»
* 2009—2010 — «Guten Morgen»
* 2010 — «Я люблю Украину»
* 2016—2019 — «Рассмеши комика. Дети»
* С 2017—2019 — «Х-Фактор»
* 2020 — «Голос країни»
* 2021 — «Маска»

## Kliplər

## Mükafatlar
**NK-nın solo karyerası**

## İstinadlar

## Xarici keçidlər

*